**Ministru kabineta noteikumu projekta „Grozījumi Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām”” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu, Euro ieviešanas kārtības likuma 32.panta otrās daļas 2.punktu un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” (turpmāk – 2.3.1.1.1.apakšaktivitāte) ietvaros Latvijas Investīciju un attīstības aģentūra, pamatojoties uz Ministru kabineta 2009.gada 17.jūnija noteikumu Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām” (turpmāk – MK noteikumi Nr.582) 2.punktu finansējumu piešķir saskaņā ar Komisijas Regulu (EK) Nr. 1998/2006 (2006. gada 15. decembris) par Līguma 87. un 88. panta piemērošanu *de minimis* atbalstam (turpmāk - Regula Nr.1998/2006). Regulas Nr.1998/2006 6.pantā noteikts, ka to piemēro līdz 2013.gada 31.decembrim.  2013.gada 18.decembrī tika pieņemts jaunais *de minimis* atbalsta sniegšanas regulējums - Komisijas Regula (EK) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – regula Nr.1407/2013), kas stājies spēkā 2014.gada 1.janvārī.  Ņemot vērā, ka projektu iesniegumu pieņemšana 2.3.1.1.1.apakšaktivitātes ietvaros tiks nodrošināta līdz 2014.gada 30.aprīlim, kā arī ievērojot Regulas 1998/2006 5.panta 3.punktā noteikto, ka Regulas 1998/2006 spēkā esamības laika beigās jebkuru *de minimis* atbalstu, kurš atbilst Regulas Nr. 1998/2006 nosacījumiem, var likumīgi īstenot turpmākajos sešos mēnešos, tāpat arī MK noteikumu Nr.582 52.punktu, ar grozījumiem tiek noteikts, ka finansējumu tiem projektu iesniegumiem, kuri iesniegti Latvijas Investīciju un attīstības aģentūrai (turpmāk – LIAA) līdz 2014.gada 30.aprīlim un par kuriem lēmums pieņemts līdz 2014.gada 30.jūnijam, piešķir saskaņā ar Regulu Nr.1998/2006, savukārt finansējumu tiem projektu iesniegumiem, kuri tiks iesniegti pēc 2014.gada 30.aprīļa, piešķir saskaņā ar Regulu Nr.1407/2013.  Ekonomikas ministrija kā 2.3.1.1.1.apakšaktivitātes atbildīgā iestāde, izskatot projektu iesniedzēju iesniegumus, ar kuriem tiek apstrīdēti LIAA lēmumi, ir konstatējusi, ka projektu iesniedzējiem pastāv neviennozīmīga izpratne par MK noteikumu Nr.582 5.3.punktā ietvertā jēdziena „tirdzniecības misija” būtību. Nolūkā novērst nepamatotas interpretācijas iespējas, ar grozījumiem tiek precizēta „tirdzniecības misijas” definīcija, uzsverot, ka viena no tirdzniecības misijas pamatpazīmēm ir tas, ka komersantu grupa (vismaz divi komersanti) uz ārvalstīm dodas vienotas vizītes ietvaros. Proti, katram komersantam tiek izstrādāta individuāla programma, bet tai ir jāiekļaujas kopējā komersantu grupai izstrādātajā programmā. Vienotas vizītes jēdziens neizslēdz iespēju, ka tirdzniecības misijas dalībnieki vizītē dodas katrs ar savu sabiedrisko transportu, satiek dažādus dalībniekus, tomēr vizītes ietvaros ir jābūt organizētam pasākumam, kurā piedalās visi komersantu grupas komersanti, tādējādi identificējot tajā ietilpstošo komersantu vienojošo elementu.  Jaunā „tirdzniecības misijas” definīcija tiks attiecināta uz tiem projekta iesniegumiem, kuri tiks iesniegti pēc šo noteikumu projekta spēkā stāšanos, lai ievērotu tiesiskās paļāvības principu.  Ekonomikas ministrija paralēli šim grozījumu projektam veic grozījumus darbības programmas „Uzņēmējdarbība un inovācijas” papildinājumā. Līdz ar to 2.3.1.1.1.apakšaktivitātes ietvaros, lai kopējais pieejamais finansējums būtu saskaņā ar grozījumiem darbības programmas „Uzņēmējdarbība un inovācijas” papildinājumā ir nepieciešams samazināt 2.3.1.1.1.apakšaktivitātes kopējo finansējumu par 375 106 *euro*, saskaņā ar veiktajām finansējuma pārdalēm uz darbības programmas „Infrastruktūra un pakalpojumi” papildinājumu.  Šobrīd MK noteikumos Nr.582 lietotā valūta ir lats, lai pielāgotu MK noteikumus Nr.582 pārejai uz *eiro* valūtu, ir jāveic atbilstoši grozījumi MK noteikumos Nr.582, norādot finansējuma apmēru *eiro valūtā*. Tādejādi lietotā latu valūta tiek aizstāta ar *euro* valūtuatbilstoši kursam 1 *euro* = 0,702804 lati, kas atbilst *Euro* ieviešanas kārtības likuma 32.panta otrās daļas 2.punktam. Noteikumu projekta grozījumi ar pāreju uz *eiro* valūtu ir labvēlīgi projekta iesniedzējiem.  Ņemot vērā, ka jaunā *de minimis* Regula Nr.1407/2013 nenosaka specifiskus atbalsta ierobežojumus komersantiem, kuri atbilst grūtībās nonākušu komersantu pazīmēm, tad MK noteikumos Nr.582 ir nepieciešams dzēst prasības, ka atbalstu nevar saņemt, ja atbalsta pretendents atbilst grūtībās nonākuša komersanta pazīmēm. Savukārt ir nepieciešams atstāt prasību, ka atbalsta pretendents var saņemt finansējumu, ja tam ar tiesas spriedumu nav pasludināts maksātnespējas process vai ar tiesas spriedumu netiek īstenots tiesiskās aizsardzības process, vai ar tiesas lēmumu netiek īstenots ārpustiesas tiesiskās aizsardzības process, tam nav uzsākta bankrota procedūra, piemērota sanācija vai mierizlīgums vai tā saimnieciskā darbība nav izbeigta.  **EM ir izstrādājusi šādus grozījumus MK noteikumos Nr.582:**  1. konvertējot MK noteikumu Nr.582 ietvaros norādītās latu summas *eiro* valūtā, pamatojoties uz *Euro* ieviešanas kārtības likuma 30.panta pirmo daļu un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktu;  2. samazinot apakšaktivitātei kopējo finansējumu uz 13 759 576  *euro;*  3. aizstājot Komisijas 2006.gada 15.decembra Regulu (EK) Nr. 1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) arKomisijas 2013.gada 18.decembra Regulu (EK) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352);  3. precizējot MK noteikumu Nr.582 5.3.punktā iekļauto „tirdzniecības misiju” definīciju;  4. dzēšot prasības izvērtēt atbalsta pretendentus atbilstībai grūtībās nonākuša komersanta pazīmēm. |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, biedrības, nodibinājumi, kooperatīvās sabiedrības, ostu pārvaldes un valsts vai pašvaldības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | Saistības pret Eiropas Savienību | | Komisijas 2013.gada 18.decembra Regula (EK) Nr. 1407/2013 par Līguma 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, L 352) (turpmāk – Komisijas regula Nr. 1407/2013). | | | |
| 2. | Citas starptautiskās saistības | | Noteikumu projekts šo jomu neskar. | | | |
| 3. | Cita informācija | | Nav | | | |
| **1.tabula Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | Komisijas 2013.gada 18.decembra Regulu (EK) Nr. 1407/2013 par Līguma 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, L 352) (turpmāk – Komisijas regula Nr. 1407/2013). | | | | |
| A | | B | | | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Komisijas Regula Nr.* 1407/2013 | | ***Noteikumu projekta 1.punkts*** | | | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013 2.panta 2.punkts | | ***Noteikumu projekta 5.punkts*** | | | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013 3.panta 2.punkts | | ***Noteikumu projekta 3.punkts*** | | | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | | | Nav attiecināms. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Nav attiecināms. | | |
| Cita informācija | | | | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 2. | Sabiedrības līdzdalība projekta izstrādē | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 3. | Sabiedrības līdzdalības rezultāti | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē ir iesaistīta Latvijas Investīcijas un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Latvijas Investīcijas un attīstības aģentūra darbības ietvaros. |
| 3. | Cita informācija | Nav |

**Anotācijas III., IV sadaļa - projekts šīs jomas neskar.**

Ekonomikas ministrs V.Dombrovskis

Vīza: Valsts sekretārs M.Lazdovskis

24.04.2014 08:35

1418

Māris Krūmiņš

67013126, Maris.Krumins@em.gov.lv